Diari Oficial de la Generalitat Valenciana


Sumari del DOGV 4555, del 30-07-2003 (2003/8919)

Informació pública de la modificació del pla parcial Lledó-1, desglossament detallat de les edificabilitats mitjançant illes i parcel·les.
------------------------------------------------------------------------------------------------------------------------------------------

### Dades del document

Número de DOGV
:   4555

Data del DOGV
:   30-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8919


Organisme emissor
:   Agrupació d'Interés Urbanístic Lledo-1

Tipus de document
:   Anunci

Informació pública de la modificació del pla parcial Lledó-1, desglossament detallat de les edificabilitats mitjançant illes i parcel·les. [2003/Q8919]
  
L'Agrupació d'Interés Urbanístic Lledo-1, inscrita amb el número 27 al registre corresponent de la Conselleria d'Obres Públiques, Urbanisme i Transports, amb domicili a Castelló de la Plana, carrer Enmig, 9-11, i número de codi d'identificació fiscal U03961863, mitjançant el present anunci i en aplicació del que disposa l'article 69, en relació amb l'article 46.3 de la Llei Reguladora de l'Activitat Urbanística de la Generalitat Valenciana, comunica:
  
1. Que en data 25 d'octubre de 1996, es va aprovar definitivament el pla parcial número tres denominat Lledó-1 del programa d'actuació urbanística Lledó.
  
2. Que en data 25 d'octubre de 1996, l'Ajuntament de Castelló de la Plana en ple va adjudicar l'execució de l'esmentat programa d'actuació integrada a l'Agrupació d'Interés Urbanístic Lledó-1.
  
3. Que en data 25 de juny de 1998, l'Ajuntament de Castelló de la Plana, en sessió plenària, va acordar aprovar el projecte de reparcel·lació dels terrenys inclosos al pla parcial 3, Lledó-1, situat, segons pla parcial, entre l'avinguda de la Mare de Déu de Lledó, el camí de la Plana, el carrer de Maria Rosa Molas i part de la zona verda sistema general, situat a l'altre costat de l'avinguda de la Mare de Déu de Lledó.
  
4. Que mitjançant la present se li informa de l'exposició al públic de la modificació del pla parcial Lledó-1, desglossament detallat de les edificabilitats mitjançant illes i parcel·les, per a la qual cosa l'Agrupació d'Interés Urbanístic Lledó-1 utilitza la via simplificada del procediment, recollida en l'article 48 de la Llei Reguladora de l'Activitat Urbanística, i protocol·litza els documents a la Notaria d'Enrique Ferrero María, situada a Castelló de la Plana, carrer Major, 31, 3r. Els exemplars també es troben disponibles a la Secció d'Urbanisme de l'Ajuntament de Castelló de la Plana. Qualsevol persona interessada, dins del termini de 20 dies, comptadors des del sendemà de la publicació d'este anunci en el Diari Oficial de la Generalitat Valenciana, podrà comparéixer a la notaria indicada per a obtindre una còpia de l'acta o sol·licitar se li hi exhibisca. Així mateix, podrà consultar a l'ajuntament les actuacions derivades de la documentació depositada.
  
Una vegada transcorreguts els 20 dies, l'Agrupació d'Interés Urbanístic Lledó-1 acreditarà davant l'Ajuntament de Castelló de la Plana el compliment de tots els tràmits legalment establits a l'efecte.